Notum sit omnibus filiis sancte Matiscensis ecclesie presentibus scilicet atque futuris quod, anno ab incarnatione Domini M LI, Hebrei Matiscenses consuetudinem debitalem pigmenti quam, natali Innocentium, cantori ipsius ecclesie reddere consueverant, quamque jam deminutam denegando ac peterando habebant, iterum se idem debitum ulterius reddituros confessi sunt non absque certa mensura et pondere ut ante fecerant; unde et illud quartam partem usque jam pene detruncaverant, sed sub communi constitutione libram pigmenti vel ipsius cujus due partes sunt meliores, tertia karioris, se reddituros in antea firmaverunt sub firmitate vel testimonio horum fidejussorum, Durannus et frater ejus, Vitsaacus, Bonus, Bonitus, Berardus. Hujus itaque debiti libram firmaverunt in manu Rannulfi junioris se deinceps reddituros, tempore Nativitatis Domini et tempore paschali, caligas de optimo panno.